Styrk det personlige lederskab | Personlig udvikling | Lead.eu
Det personlige lederskab handler om, hvordan du bruger dig selv som leder. Hvis du er bevidst om dine styrker og svagheder og ved, hvad der driver dig, kan du agere langt mere effektivt og opnå bedre resultater i lederrollen. Vi hjælper ledere med at styrke deres personlige lederskab, blive mere reflekterede og få en stærk vision for deres område og for deres personlige karriere.
Rasmus Bay,
Når man skal udvikle det personlige lederskab, så det får reel effekt i hverdagen, kræver det, at man arbejder systematisk med udvikling af tre niveauer:
Lederens individuelle ledelsespraksis
Ledergrupper eller teams i organisationen
Organisationen som helhed og de understøttende HR-processer og redskaber.
Uanset om tilgangen er individuel, teambaseret eller en del af et bredere organisatorisk program, tager vores tilgang til udvikling af det personlige lederskab altid afsæt i de fem elementer i modellen nedenfor, som er inspireret af den norske Professor, Torodd Strands (2007) erfaringer i ledelsespsykologi samt af eksistentielle tænkere som Kirkegaard, Nietzsche og Sartre.
Livsforløb: Overblik over livsforløb og erfaringer, der har medvirket til at forme lederen som person.
Værdier: Bevidsthed om grundlæggende værdier og hvordan de spiller sammen med organisationens værdier.
Styrker og svagheder: Indsigt i egne stærke og svage sider som leder samt måden hvorpå de praktiseres og opleves i hverdagen.
Ledelsesteori: Tydeliggørelse af lederens personlige teori om god ledelse og antagelser om hvad mennesker motiveres af.
Personlig vision: Afklaring af lederens personlige vision og ambition for sit ansvarsområde.
Alle forløb bliver skræddersyet til de strategiske udfordringer i din organisation og de udfordringer, du står over for som leder.
LEAD har i samarbejde med Esbjerg Kommune udviklet et ledertalentudviklingsforløb for ledere af ledere og ledere af medarbejdere. Som en del af forløbet arbejdede deltagerne med at styrke deres personlige lederskab, herunder hvordan de hver især kunne arbejde med og udvikle sig ud fra sine styrker og udviklingsområder som leder.
LEAD har samarbejdet med Miljø- og Fødevareministeriet om udvikling og genemførelse af et fælles udviklingsforløb for kontorcheferne. På forløbet arbejder deltagerne systematisk med udvikling af deres personlige lederskab med fokus på at styrke deres kompetencer inden for 1) ledelse opad, 2) ledelse nedad, 3) ledelse til siden og 4) ledelses udad.
Dette arbejde tager blandt andet udgangspunkt i en kortlægning af chefgruppens udviklingsområder samt gennemførelsen af en NEO PI-3 personlighedstest.
LEAD har i samarbejde med Anklagemyndigheden udviklet et talentforløb til før-ledere bestående af tre udviklingsspor, hvoraf et af dem omhandler udvikling af talenternes personlige lederskab.
Dette spor indebærer aktiviteter for talentet med fokus på talentets personlige udvikling som leder. Her skabes en øvelsesplads for ledelse, hvor talenterne træner skiftet fra at være medarbejder til at være linjeleder med fokus på bl.a. politisk flair og indsigt, at levere faglige input til det strategiske arbejde i den øverste ledelse samt evnen til at mestre et fagligt overblik, indsigt og forståelse for linjen.
Forløbet og det enkelte talents udvikling er bygget op omkring anklagemyndighedens ledelsesgrundlag samt talentets individuelle Hogan-profil.
I samarbejde med Summit Consulting A/S (Summit) og PA Consulting Group A/S har LEAD udviklet et program for før-ledere i staten under det større programforløb "Program for ledelsesudvikling i staten" (PLUS).
Her arbejdede deltagerne blandt andet med at forberede og styrke sit personlige lederskab genne udarbejdelsen af et personligt portræt. Det personlige portræt er en kvalitativ 360°-undersøgelse, hvor der blev zoomet helt ind på den enkelte deltager i relation til de forventninger, vedkommende ville møde i rollen som leder i staten. Denne aktivitet havde særligt fokus på
den vertikale udvikling ved at give deltagerne input til de personlige udviklingsmål baseret på konkrete eksempler fra samarbejdsrelationer.